ປະຊາຊົນຫຼາຍພັນຄົນ ພາກັນມາຢືນຢູ່​​ແຄມຖະໜົນເພື່ອອໍາລາຂະບວນແຫ່ພະສົບຂອງພະຣາຊີນີເອລີຊາແບັດ ທີ 2
ພະສົບຂອງພະຣາຊີນີເອລີຊາແບັດ ທີ 2 ຈະຖືກດອຍໄວ້ຢູ່ໃນມະຫາວິຫານ ເຊ້ນ ໄຈລສ໌ ກ່ອນພິທີຊາປານະກິດໃນວັນທີ 19 ກັນຍາ
ພະບໍລົມມະສົບຂອງພະຣາຊີນີເອລີຊາແບັດ ທີ 2 ຂອງອັງກິດ ໄດ້ຖືກ ນໍາອອກຈາກປາສາດແບລມໍຣາລໃນສະກັອດແລນ ເຊິ່ງເປັນສະຖານທີ່ທີ່ພະອົງຊິ້ນພະຊົນໃນວັນພະຫັດແລ້ວນີ້ ເພື່ອນໍາໄປທີ່ນະຄອນຫຼວງເອດິນເບີກ ໃນອີກບໍ່ເທົ່າໃດມື້ຂ້າງໜ້ານີ້ ປະຊາຊົນຈະໄດ້ມີໂອກາດ ເຂົ້າໄປຢ້ຽມຫີບສົບ ແລະທໍາຄວາມເຄົາລົບແກ່ພະຣາຊີນີ ຜູ້ເຊິ່ງຂຶ້ນຄອງຣາຊະບັນລັງອັງກິດມາເປັນເວລາ 7 ທົດສະວັດ ເຮັນຣີ ຣິຈແວລ ມີລາຍງານ ຈາກນະຄອນຫຼວງລອນດອນ, ເຊິ່ງ ທິບສຸດາ ຈະນຳເອົາລາຍລະອຽດ ມາສະເໜີທ່ານໃນອັນດັບຕໍ່ໄປ ໂດຍການເດີນທາງອອກຈາກປາສາດແບລມໍຣາລ, ເຊິ່ງເປັນການເລີ້ມຕົ້ນຂອງການເດີນທາງ ສູ່ການສະເດັດບັນທົມຢ່າງສະຫງົບຂອງພະຣາຊີນີເອລີເຊແບັດ ທີ 2 ຂະບວນແຫ່ພະສົບ ພາກັນຄ່ອຍໆເຄື່ອນຜ່ານໄປຕາມພູມີປະເທດ ທີ່ສະ ຫງ່າງາມຂອງສະກັອດແລນ, ເຊິ່ງເປັນສະຖານທີ່ທີ່ພະອົງໃຊ້ເວລາໃນຊ່ວງສຸດທ້າຍຂອງຊີວິດຢ່າງສະຫງົບໃນບໍ່ເທົ່າໃດອາທິດຢູ່ທີ່ນີ້ ໃນໄລຍະຫຼາຍປີທີ່ຜ່ານມາ, ພະອົງໄດ້ຖືກພົບເຫັນເລື້ອຍໆຢູ່ໃນໝູ່ບ້ານຊາວສະກັອດແລນທີ່ຢູ່ຫ່າງໄກເຫຼົ່ານີ້, ເຊິ່ງເປັນເພື່ອນບ້ານຂອງກະສັດ ຜູ້ທີ່ມີຄວາມຮັກ ແລະໄດ້ຖືກຮັກຄືນເຊັ່ນກັນ ຢູ່ໃນຂົງເຂດດັ່ງກ່າວ ນະເວລານີ້, ປະຊາຊົນທີ່ອາ ໄສຢູ່ໃນທ້ອງຖິ່ນ ໄດ້ພາກັນມາເຕົ້າໂຮມຢູ່ຂ້າງທາງ ເພື່ອມາເບິ່ງຂະບວນແຫ່ພະສົບຂອງພະອົງ ແລະກ່າວຄໍາອໍາລາເປັນຄັ້ງສຸດທ້າຍ ຂ່າວດັ່ງກ່າວຍັງຄົງສ້າງຄວາມຕື່ນຕົກໃຈຢູ່, ຄວາມງຽບໄດ້ຖືກທໍາລາຍລົງເປັນໄລຍະດ້ວຍສຽງຕົບມືສັນລະເສີນແບບຄ່ອຍໆ ນາງສເຕຟານີ ຄຸກ (Stephanie Cook), ປະຊາຊົນຜູ້ອາໄສຢູ່ໃນເມືອງບາລເລເທີ ກ່າວວ່າ: ຫຼັງຈາກການເດີນທາງເປັນເວລາ 6 ຊົ່ວໂມງ, ຂະບວນພະສົບ ກໍໄດ້ຜ່ານປາກແມ່ນໍ້າເຟີດທ໌ (Firth) ແລະກໍເດີນທາງໄປເຖິງນະຄອນຫຼວງເອດິນເບີກ ຂອງສະກັອດແລນ ທ່າມກາງປະຊາຊົນທີ່ໄປເບິ່ງຂະບວນແຫ່ພະສົບຫຼາຍພັນຄົນຢູ່ຕາມຖະໜົນໂຣຢອລ ໄມລ໌ ນາງຟີໂອນາ ມອຟແຟັທ (Fiona Moffat), ຜູ້ທີ່ເດີນທາງໄປຢ້ຽມຢາມນະ ຄອນຫຼວງເອດິນເບີກ ກ່າວພ້ອມທັງນໍ້າຕາວ່າ: ສ່ວນນາງອີເລນ ໂຣເບີດທ໌ສັນ (Elain Robertson), ປະຊາຊົນຜູ້ເດີນທາງໄປຢ້ຽມຢາມນະຄອນຫຼວງເອດິນເບີກ ກ່າວພ້ອມດ້ວຍນໍ້າຕາເຊັ່ນກັນວ່າ: ໂລງສົບຂອງພະຣາຊີນີ ຈະຖືກດອຍໄວ້ຢູ່ໃນວິຫານ ເຊນ ໄຈລສ໌ ຂອງ ນະ ຄອນຫຼວງເອດິນເບີກ, ເຊິ່ງປະຊາຊົນສາມາດໄດ້ຮັບອະນຸຍາດໃຫ້ເຂົ້າໄປທໍາຄວາມເຄົາລົບຂອງພວກເຂົາເຈົ້າແກ່ພະສົບຂອງພະນາງ ຈາກນັ້ນ ຫີບສົບຂອງພະອົງ ກໍຈະຖືກນໍາສົ່ງໄປນະຄອນຫຼວງລອນດອນ ໂດຍເຮືອບິນໃນວັນອັງຄານທີ່ຈະມາເຖິງນີ້, ທໍາອິດ ຈະເອົາໄປໄວ້ຢູ່ທີ່ພະຣາດຊະວັງບັກກິງແຮມ ຈາກນັ້ນກໍຈະແຫ່ຂະບວນອອກສູ່ສາທາລະນະ ນໍາໂດຍພະຣາຊະໂອລົດກົກຂອງພະອົງ ພະເຈົ້າຊາລສ໌ ທີ 3, ເພື່ອນໍາໄປຫ້ອງຮັບຮອງໃຫຍ່ພະຣາດຊະວັງແວສມິນສເຕີໃນສັດຕະວັດທີ 11, ເຊິ່ງຮ່າງຂອງພະຣາຊີນີຜູ້ລ່ວງລັບ ຈະຖືກດອຍໄວ້ຢູ່ນະທີ່ນັ້ນ ຈາກນັ້ນ ຫ້ອງຮັບຮອງໃຫຍ່ແຫ່ງນີ້ ຈະເປີດໃຫ້ຜູ້ຄົນທົ່ວໄປ ໄດ້ເຂົ້າໄປຢ້ຽມຊົມ ພ້ອມທັງທໍາຄວາມເຄົາລົບເປັນເວລາ 23 ຊົ່ວ ໂມງຕໍ່ມື້, ແລະຈະໄດ້ຮັບການຮັກສາຄວາມປອດໄພໂດຍເຈົ້າໜ້າທີ່ທະຫານຈາກພະຣາດຊະວັງ ມີການຄາດການວ່າ ຈະມີປະຊາຊົນຫຼາຍໝື່ນຄົນເດີນທາງໄປພະຣາດຊະວັງແວສມິນສເຕີ ເພື່ອທໍາຄວາມເຄົາລົບພະບໍລົມມະສົບຂອງພະອົງ ທ່ານໂຣເບີດ ລາເຄ (Robert Lacey), ນັກປະຫວັດສາດ ແລະນັກປະພັນແຫ່ງຣາດຊະວົງອັງກິດ ກ່າວວ່າ: ພິທິສົ່ງສະການ ມີກໍານົດຈະຈັດຂຶ້ນໃນວັນຈັນ ທີ 19 ທີ່ພະວິຫານແວສມິນສເຕີ ອາບບີ ຈາກນັ້ນ, ຫີບສົບຂອງພະນາງ ຈະຖືກນໍາໄປຝັງຢູ່ທີ່ພະຣາດຊະວັງວິນເຊີ ເຊິ່ງເປັນບ່ອນດຽວກັບເຈົ້າຊາຍຟີລິບ ພະສະວາມີຂອງພະນາງໄດ້ພັກຜ່ອນຢ່າງສະຫງົບຢູ່ນະທີ່ນັ້ນ